**Pályázati dokumentáció**

mely készült Települési Kábeltelevíziós hálózat tulajdoni részarányának értékesítésére adás-vételi szerződés keretében.

1. **Az pályázati hirdetmény az alábbi tartalommal került kihirdetésre:**

Répcelak Város Önkormányzata (9653 Répcelak, Bartók B. u. 38.) pályázatot hirdet a tulajdonát képező

**Kábeltelevíziós rendszer**

**tulajdoni részarányának értékesítésére**

**adás-vételi szerződés keretében.**

Azértékesítés kétfordulós pályázati eljárás keretében történik

**A rendszer kikiáltási ára: 4.839.560,-Ft + ÁFA**

Az Önkormányzat ajánlati biztosíték megfizetését köti ki, melynek összege 50.000,-Ft.

A biztosíték összegét átutalással Répcelak Város Önkormányzatának 72600115-15001007 számú költségvetési számlájára kell befizetni legkésőbb a az ajánlattétel napjáig.

**A pályázati ajánlatok beadásának helye és határideje::**

Répcelaki Közös Önkormányzati Hivatal (9653 Répcelak, Bartók B. u. 38)

**2013. április 16.-án pénteken 9 óra**

**Dokumentáció átvétele és további információk:**

Répcelaki Közös Önkormányzati Hivatal

Településüzemeltetési és Beruházási csoportjánál

ügyfélfogadási időben

Mérgesné Stampf Ildikótól

A pályázat nyertesének a szerződéskötést megelőzően természetes személy esetén igazolni kell a személyazonosságát, meg kell adni adóazonosító jelét; nem természetes személy esetén igazolnia kell, hogy a nemzeti vagyonról szóló 2011. évi CXCVI. tv. 3. § (1) bekezdésében foglaltak alapján átlátható szervezet, mert ennek hiányában az önkormányzattal nem köthet szerződést

**Ajánlatkérő felhívja az elővásárlási jogra jogosult figyelmét jogának gyakorlására!**

**Répcelak Város Önkormányzaténak Képviselőtestülete a 13/2013.(I.31.) számú határozatában döntött a települési kábeltelevíziós rendszer 22%-os tulajdoni részarányának értékesítéséről. Az értékesítést pályázati eljárás útján kívánja bonyolítani.**

**Az ajánlatok benyújtásának helye, módja, ideje:**A pályázatot zárt borítékban, ***2013. április 16.-án 9.00 óráig*** lehet leadni a Répcelaki Közös Önkormányzati Hivatal Településfejlesztési és Beruházási Csoportnál (9653 Répcelak, Bartók B. u. 38.) Mérgesné Stampf Ildikó csoportvezetőnél.

A borítékon fel kell tüntetni a „**Pályázat Kábeltelevíziós hálózat értékesítésére**”.

**Ajánlati kötöttség:**az ajánlati kötöttség az ajánlattételi határidő lejártának napjával kezdődik. A pályázó köteles legalább 60 napos ajánlattételi kötöttséget vállalni nyilatkozat formában.

**Ajánlati biztosíték:** Az Önkormányzat ajánlati biztosíték megfizetését köti ki, melynek összege 50.000,-Ft.

A biztosíték összegét átutalással Répcelak Város Önkormányzatának 72600115-15001007 számú költségvetési számlájára kell befizetni legkésőbb az ajánlattétel napjáig.

Amennyiben pályázó ezen feltételnek nem tesz eleget, pályázatát érvénytelennek kell tekinteni.  
A befizetett összeg a vételárába beszámít.

Ha a nyertes pályázó a vételi szándékáról az eredményhirdetést követően lemond, a befizetett összeg az Önkormányzatot illeti meg.   
A nem nyertes pályázók részére az eredményhirdetést követően a befizetett összeget az Önkormányzat kamatmentesen visszautalja.

**Az adás-vétel feltételei:**

1. A rendszer kikiáltási ára**: 4.839.560,-Ft + ÁFA**, melynél alacsonyabb összegű ajánlat érvénytelen
2. Az önkormányzat részére ingyenes információs csatorna biztosítása legalább 10 év időtartamra, melyen élő- és felvételről készült riport- és kisfilmek, egyéb információs műsorok vételére van lehetőség. Továbbá önkormányzati hirdetmények közzétételének lehetősége és teletext szolgáltatás vállalása
3. 10 év időtartamon belül a település egész területén a légkábeles hálózat földkábelre történő kiépítésének vállalása, melynek ütemezéséről ajánlattevőnek nyilatkozni kell.
4. A vevő a megkötendő adásvételi szerződésben vállalja szolgáltatásra vonatkozó jogszabályokban meghatározott feltételek teljesítését.

**Fizetési feltételek:** A vételárat egyösszegben a szerződés hatálybalépését követően kell átutalni Répcelak Város Önkormányzat fent megjelölt bankszámlaszámára.

**Műszaki paraméterek:** A kábeltelevíziós rendszer műszaki paraméterei a pályázati felhívás 1. számú mellékletében találhatók

**A pályázathoz benyújtandó dokumentumok:**

1. Mellékletként kiküldött **Felolvasólap** kitöltve és cégszerűen aláírva
2. Nyilatkozat az ajánlati kötöttség elfogadásáról
3. Az ajánlati biztosíték befizetésének igazolása
4. Igazolás a helyi adóhatóságtól köztartozás mentességről
5. Tevékenységet igazoló dokumentumok, cég esetén cégbírósági végzés, egyéni vállalkozó esetén vállalkozói igazolvány (egyszerű másolatban is benyújthatók)
6. Ütemezés 10 éven belüli földkábeles rendszer kiépítéséről a település egészén
7. Nyilatkozat ingyenes információs csatorna biztosításáról

**Pályázni két fordulóban lehet.**

**A pályázat első fordulója:**

Az ajánlatokat nyilvánosan, az ajánlattételi határidő lejártától számítandó legkésőbb nyolc munkanapon belül kell felbontani, erről jegyzőkönyvet kell felvenni.

Az ajánlatok beadására rendelkezésre álló határidőn túl benyújtott ajánlatokat, mint érvénytelent el kell utasítani.

Az ajánlatokat a felbontástól számított legkésőbb 30 napon belül a Pénzügyi Bizottság véleményezi. A bizottság értékelése alapján a polgármester elutasítja azokat az ajánlatokat, amelyek a pályázati kiírásban foglalt feltételeknek maradéktalanul nem felelnek meg, ezért elbírálásra alkalmatlanok.

**A pályázat második fordulója:**

A pályázat második fordulójában tárgyalás tartható, melynek során az ajánlattevőkkel a kiíró részéről eljáró személyek konzultációt folytatnak az ajánlatok szakmai és gazdasági feltételeiről. Ezt követően az ajánlattevők lezárt borítékban ajánlatukat módosíthatják, kizárólag a kiíró részére kedvezőbb feltételeket eredményező tartalommal. Ezt követően az ajánlatmódosításokat ki kell bontani, tartalmukat ismertetni kell. A tárgyalásról jegyzőkönyv készül.

A szerződés odaítéléséről a képviselő-testület hoz döntést a Pénzügyi Bizottság javaslata alapján. Szerződést kötni az legmagasabb összegű ellenszolgáltatást nyújtó, érvényes ajánlatot tett pályázóval lehet. A Képviselő-testület a Pénzügyi Bizottság javaslata alapján dönt arról, hogy a pályázat második helyezettjével megköthető-e a szerződés, ha az első helyezettel a szerződés nem jönne létre.

A tulajdonosi döntést követően 8 napon belül a polgármester köt szerződést a nyertes pályázóval. A pályázat nyertesének a szerződéskötést megelőzően természetes személy esetén igazolni kell a személyazonosságát, meg kell adni adóazonosító jelét; nem természetes személy esetén igazolnia kell, hogy a nemzeti vagyonról szóló 2011. évi CXCVI. tv. 3. § (1) bekezdésében foglaltak alapján átlátható szervezet. A pályázat nyertesével nem köthető meg a szerződés, amennyiben személyazonosságát nem igazolja, adóazonosító jelét nem adja meg, illetve nem igazolja, hogy átlátható szervezet vagy igazolása alapján megállapítható, hogy nem átlátható szervezet.

**Pályázati ajánlatok felbontása:**A pályázati ajánlatok felbontására ***2013. április 16.-án 9.05 órakor*** kerül sor Répcelaki Közös Önkormányzati Hivatal Településfejlesztési és Beruházási Csoportnál (9653 Répcelak, Bartók B. u. 38.) A Kiírón kívül jelen lehetnek az ajánlattevők, valamint az általuk meghatalmazott személyek.

A pályázati ajánlatok felbontásakor ismertetni kell az ajánlattevők nevét, székhelyét (lakóhelyét), valamint az általuk felkínált vételárat, megfizetésének módját és időpontját.

**Az eredményhirdetés időpontja**: 2013. április 26. , A döntésről Ajánlatkérő írásban tájékoztatja Ajánlattevőket.

A nyertes ajánlattevővel az adásvételi szerződést a Polgármester a döntés meghozataláról szóló értesítés kézhezvételétől számított 8 napon belül köti meg.

A pályázat Kiírója fenntartja a jogát ahhoz, hogy szükség esetén az ajánlat lényegét nem érintő technikai-formai kérdésekben, írásban felvilágosítást kér annak előrebocsátásával, hogy az ajánlat ezzel kapcsolatos írásbeli válasza semmilyen formában nem kezdeményezheti a pályázati ajánlatban megfogalmazott feltételek olyan megváltozását, amely az értékelés során beérkezett ajánlatok sorrendjét módosítaná.

Tulajdonjogot a 2011. évi CXCVI. tv13.§ (2) alapján átruházni természetes személy vagy átlátható szervezet részére lehet.

**Érvénytelen a pályázati ajánlat ha:**

•    a pályázati felhívásban meghatározott, illetve szabályszerűen meghosszabbított ajánlattételi határidő után nyújtották be.

•    olyan ajánlattevő nyújtotta be, aki a Kiíróval szemben fennálló korábbi fizetési kötelezettségét nem teljesítette.

•    az ajánlattevő a pályázati biztosítékot nem, vagy nem az előírtaknak megfelelően bocsátotta rendelkezésre.

•     az ajánlattevő nem csatolta arról szóló nyilatkozatát, hogy nincs a helyi adóhatóság felé köztartozása

•     ha nem felel meg a pályázati kiírásban szereplő feltételek bármelyikének.

A Kiíró a nyertes ajánlattevő visszalépése esetén jogosult a pályázat következő helyezettjével szerződést kötni.

**A pályázatot az nyeri aki a legjobb ajánlatot teszi. Aki a legmagasabb vételárat ajánlja.**

A pályázat nyelve magyar.

A Kábeltelevíziós rendszer nem értékesíthető a forgalmi érték alatti áron.

A Kiíró fenntartja magának a jogot, hogy a pályázati eljárást akár indokolás nélkül is eredménytelennek nyilváníthatja.

**Ajánlatkérő felhívja az elővásárlási jogra jogosult figyelmét jogának gyakorlására!**

Répcelak, 2013. március 19.

Dr. Németh Kálmán

polgármester

## Felolvasó lap

**Tárgy**: Pályázat Kábeltelevíziós hálózat értékesítésére

**Az ajánlattevő**

megnevezése: …………………………………………………………

székhelye: …………………………………………………………

levelezési címe: ………………………………………………………

adószáma:……………………………………………………………….

számlavezető pénzintézet megnevezése és bankszámlaszám:

……………………………………………………………………………………………………

telefon és fax száma: …………………………………………………

e-mail cím:……………………………………………………………

**Nettó ajánlati ár: …………………………………………… Ft**

**ÁFA (27% ) …………………………………………… Ft**

**Bruttó ajánlati ár: …………………………………………… Ft**

**Kijelentem, hogy a pályázati felhívásban foglalt valamennyi formai és tartalmi követelmény, utasítás, kikötés gondos áttekintése után az ajánlattételi felhívásban és a dokumentációban foglalt valamennyi feltételt megismertem, megértettem és elfogadom. Ennek megfelelően a szerződést az ajánlati összesítő szerinti ellenszolgáltatásért teljesítem.**

Tudomásul veszem, hogy az ajánlati kötöttség lejártának időpontja az ajánlattételi határidő napjától számított 60. napig tart, mely időpontig ajánlatomat fenntartom.

Kijelentem, hogy az ajánlatot a rendelkezésemre álló pályázati felhívásban részletezett munkálatok összességére teszem meg.

Ajánlatomat két példányban (1 eredeti és 1 másolati) az eredeti példány megjelölésével 1 db zárt, egységet képező csomagban nyújtottam be.

Dátum:....................................…………..

...................................................................

Cégszerű aláírás